Teurgn

TeurgnTour, e Buhez ar Sent, 1912, pajenn 782. Teurgn e Geriadur brezhoneg-galleg Roparz Hemon, 1972.  (Tours e galleg) eo anv pennlec'h departamant gall an Indre-et-Loire, ha kêr-benn proviñs kozh Touren, savet a bep tu d'ar stêr Liger. 136 500 a dud zo o chom eno. Kêr-benn Bro-C'hall e oa en amzer ar roue Loeiz XI a Vro-C'hall. Eno emañ sez arc'heskob "Kornôg" Bro-C'hall, ha Breizh ennañ. 

Kêr-benn un tolead pinvidik a-walc'h eo Teurgn, gant parkadoù legumaj, gwez-frouezh ha gwiniegi brudet. 

Emañ ar gêr en ur c'hroashent kozh-tre, Norzh-Su e roud-avel, evit treuziñ aes al Liger hag ar Cher, e adstêr kazi kenstur er Su. Dre-se e veze liammet tolead Pariz, Chartrez, Poatev ha Bourdel en ur gejañ gant dezougerezh war vag Kornôg-Reter war ar stêr vras.

 Istor 
E mare ar C'halianed e oa un treizh hag ur geoded anvet Civitas Turonorum gant ar Romaned. Dont a ra an anv eus anv ar meuriad, an Turones. Eno, en , e vevas un den illur, sant Martin, ur milour, aet da vanac'h, ha diazezer un abati bras nepell diouzh ar geoded. E penniliz an abati e teue pirc'hirined da geheliñ ur sant a zo bet roet e anv da veur a gêr ha gêriadenn en Europa a-bezh. Ouzhpenn-se emañ kêr Deurgn war hent pirc'hirinded Sant-Jalm a Gompostela etre Norzh Europa ha Spagn. Er  e voe anvet da eskob un den-iliz illur all, Gregor Teurgn, den politikour hag istorour ar Franked (kontañ a ra penaos e renent brezelioù enep ar Vretoned).
Kêr-benn ur gontelezh eo bet Teurgn, hini an Touren, teuziet e diwezh an  en domani roueel ken e kave mat er Grennamzer roueed Bro-C'hall chom alies a-walc'h e kastellioù strewet a-hed al Liger. Unan anezho, Loeiz XI, a vourre chom mizvezhioù-pad e kastell ar Genkiz (kastell ar Montils e La Riche e bannlev kornôg hiziv).

 Monumantoù ha traoù heverk 
 Iliz-Veur Saint-Gatien, en anv Gatianus, ur sant eus an  pe .

 Douaroniezh 
War ribl Su al Liger eo bet staliet ar gêr pa'z eus un uhelgompezenn izel a-walc'h e-lec'h tornaodoù raz kavet en ur sevel gant ar stêr pe war ar riblenn Norzh. Er  eo bet poblet ar ribl-mañ p'eo bet kleuziet ar "Foz" evit lakaat hent Pariz da vont eeunoc'h betek ar pont.

 Emdroadur ar boblañs 1793-2009 

 Melestradurezh 
 Tud 
 Touristerezh 
Roet eo bet al label Kêrioù ha Broioù Arz hag Istor dezhi.
 Gevelliñ 
Nav c'hêr all zo gevellet gant Teurgn :

 25px Mülheim an der Ruhr, Alamagn, 170 000 annezad, abaoe 1962
 25px Segovia, Spagn, 56 000 annezad, aboe 1972
 25px Parma, Italia, 176 000 annezad, abaoe 1976
 25px Luoyang, Sina, 100 000 annezad, abaoe 1982
 25px Springfield, SUA, 151 000 annezad, abaoe 1984
 25px 30px Trois-Rivières, Kebek, Kanada, 137 000 annezad, abaoe 1987
 25px Brasov, Roumania, 329 000 annezad, abaoe 1990
 25px Minneapolis, SUA, 373 000 annezad, abaoe 1991

Emglevioù kenlabour zo ivez :
 25px Szombathely, Hungaria, 80 000 annezad, abaoe 2003
 25px Settat, Maroko, 116 570 annezad, abaoe 2002
 25px Marrakech, Maroko, 909 000 annezad, abaoe 2003.

 Liammoù diavaez 

 Dave ha notennoù

Rummad:Kumunioù Indre-et-Loire
Rummad:Pennlec'hioù departamantoù Bro-C'hall
Rummad:Teurgn